Vulca fra Veii

Vulca fra Veii var en etruskisk kunstner fra byen Veii, og han er den eneste etruskiske kunstneren som er nevnt med navn av antikkens forfattere. Plinius den eldre skriver om Vulca i sitt leksikalske verk Naturalis HistoriaXXXV, 157med støtte i sitat fra Marcus Terentius Varro.

Han arbeidet for den siste av romerske kongene, Lucius Tarquinius Superbus, som styrte i årene 535 f.Kr. og 510 f.Kr. Vulca var ansvarlig for å lage en statue av Jupiter som sto plassert på innsiden av Jupitertempelet Optimus Maximus på Kapitolhøyden, og muligens også den 1,80 meter høye Apollon fra Veii. Hans statue av Jupiter, som ble lagd i malt terrakotta, hadde et rødt ansikt, og var så berømt at seirende romerske generalene ville male sine egne ansikter røde i løpet av triumfmarsjene gjennom Roma. Plinius den eldre skrev at hans verker var «de fineste bilder av guddommer på denne tiden... mer beundret enn gull»Gardner, Helen; Fred S. Kleiner, Christin J. Mamiya (2004): Gardner's Art through the Ages. Thompson Wadsworth, 236. ISBN 0534640958.

Vulca hadde øyensynlig stor innflytelse på samtiden og han åpnet en skole i skulpturering i leire i nærliggende byer av Roma. Således er det ikke sikkert at alle de arbeider som er tilegnet ham er laget av ham selv. Det var i Veii at han gjorde sine beste arbeider. Foruten Apollon finnes en Hermes hvor bare hodet er igjen av og statue av en kvinne med et barn i armene, kjent som «Kvinne med barn», som antagelig skal skildre Leto (romersk Latona) med den nyfødte Apollon.

 Referanser 

Kategori:Etruskisk kunst
Kategori:Italiensk kunst
Kategori:Italienske billedhuggere